Legal Document

Category: 6

Text:
23. ΣΥΝΤΑΚΤΙΚΗ ΠΡΑΞΙΣ υπ’ αριθ. 76 της 19/19 Νοεμ. 1945 Περί ρυθμίσεως καταθέσεων Ταμιευτηρίων. ΄Αρθρ.1.-1.Καταθέσεις παρά Ταμιευτηρίοις Τραπεζών ή άλλων πιστωτικών ιδρυμάτων μέχρις 100.000 δραχμών, υφιστάμεναι την 27 Απρ. 1941 και μη αναληφθείσαι μέχρι σήμερον, μετατρέπονται δια το σύνολον αυτών και τους δεδουλευμένους αυτών τόκους εις ισοπόσους σημερινάς δραχμάς και καταβάλλονται προς τους καταθέτας καθ’ ον τρόπον και υπό τας προθεσμίας αίτινες θέλουσιν ορισθή δια νόμου εκδιδομένου εφ’ άπαξ εντός μηνός από της δημοσιεύσεως της παρούσης. 2.Δια του αυτού νόμου δύναται να καθορισθή και η πληρωμή μέρους του ποσού τούτου δι’ εντόκων γραμματίων ή ομολογιών δανείου, ούτινος αι λεπτομέρειαι καθορισθήσονται δια νόμου. 3.Η πρώτη εις δραχμάς πληρωμή του καταβλητέου εις τους καταθέτας ποσού δεν δύναται να ορισθή ενωρίτερον των έξ μηνών από σήμερον. ΄Αρθρ.2.-Καταθέσεις ταμιευτηρίων άνω των 100.000 δραχμών, υπάγονται εις τας διατάξεις του παρόντος μόνον μέχρι του ποσού των 100.000 δραχμών. ΄Αρθρ.3.-Ειδικός νόμος θέλει ορίση τα των σχέσεων του Δημοσίου με τα πιστωτικά ιδρύματα, παρ’ οις υφίστανται αι εις τα άρθρα 1 και 2 αναφερόμεναι καταθέσεις, ως και τας υποχρεώσεις και τα δικαιώματα αυτών μετά την έρευναν των οικονομικών συνεπειών εις ας απέληξε δι’ έκαστον τούτων η εκ του πληθωρισμού εκμηδένισις της παλαιάς δραχμής και των εις το νόμισμα τούτο σχέσεών των. Η παρούσα Συντακτική Πράξις, ισχύουσα από της δημοσιεύσεώς της εις την Εφημερίδα της Κυβερνήσεως, υποβληθήσεται προς κύρωσιν εις την μέλλουσαν να συνέλθη Βουλήν. Σελ. 347 29 Tαχυδρομικά Ταμιευτήρια 22.Δ.α.19-23